Britaniyalik ayol tasodifan bolasiga mushuklar uchun mo‘ljallangan konfetni yedirdi

Buyuk britaniyalik ayol o‘z qizchasiga tasodifan mushuklar uchun mo‘ljallangan konfetni sovg‘a sifatida sotib oldi. Oila buni tushunib yetgunigacha, qizcha konfetning bir qismini yeb bo‘lgan. Bu haqda The Independent xabar berdi.

Jess Evans ismli ayol o‘zining to‘qqiz yoshli qizi Alisa Rojdestvo sovg‘asi sifatida berilgan konfetni yemay qo‘yganidan hayratga tushgan. Qizcha to‘rtta konfetni yegan va keyingisini ochishdan bosh tortgan. Dastlab ayol qizi injiqlik qilyapti, deb o‘ylagan, keyin esa konfetning tarkibini tekshirishga qaror qilgan.
Aniqlanishicha, ustida mushuk Garfildning surati bo‘lgan konfet mushuklar uchun mo‘ljallangan bo‘lgan. Konfetning tarkibi ham mushuklar uchun mo‘ljallangan mahsulotlardan iborat bo‘lgan.
Ayolning aytishicha, u konfetni shoshilinchda sotib olgan va uning mushuklar uchun mo‘ljallanganligini ko‘rmagan.
Qizning sog‘lig‘iga hech qanday ziyon yetmagan.